મંગળવારે રાત્રીથી બુધવારે સાંજ સુધી પડેલા ભારે વરસાદને કારણે વિજલપોરમાં ઠેર ઠેર જળબંબાકારની સ્થિતિ બુધવારે સર્જાઇ હતી. આજે ગુરૂવારે બીજા દિવસે પણ અનેક વિસ્તારો વરસાદી પાણીથી તરબતર જ રહ્યાં હતા. આ વિસ્તારોમાં હળપતિવાસ, શ્રીનગર, અશોકનગર, રાધેકૃષ્ણ એપાર્ટમેન્ટ, તામ્હનકરવાડી, ગૌતમનગર, સૂર્યનગર, મારૂતીનગર, રોગલ ગાર્ડન, રામજીપાર્ક, રામનગર વિગેરેનો સમાવેશ થાય છે. કેટલાક ઘરોમાં ગુરૂવારે પણ પાણી રહ્યાનું જાણવા મળ્યું છે.